Den hvite viking

Den hvite viking (islandsk: Hvíti víkingurinn) er en norsk-islandsk eventyr- og dramafilm fra 1991, regissert av Hrafn Gunnlaugsson. Filmen skildrer skildrer møtet mellom hedensk- og kristen tro i vikingtiden. Den er den siste filmen i Gunnlaugssons vikinge-trilogi. De to andre er Ravnen flyr (1984) og Ravnens skygge (1988).  

I filmen skildres ikke Olav Tryggvason som den kristen helten som middelalderens sagatradisjonen har gjort, men som en enøyd, sadistisk skurk.  

En lengre TV-versjon fordelt på flere episoder ble sendt i 1992.  

 Handling 
Handlingen utspiller seg i Norge og på Island i det siste året av Olav Tryggvasons kongetid, det vil si fra 999 til år 1000. På bryllupsnatten blir den islandske høvdingsønnen Askur og Embla tatt til fange av kong Olav og hans menn. 

Ettersom giftermålet inngås etter gammel hedensk skikk akter kong Olav å straffe Asgur ved å bruke han som middel i kampen om å vinne kontroll over Island, som i 999 fremdeles var utenfor den norske kongemaktens kontroll. Vakre Embla blir sittende som gissel i kongens varetekt, Askur får ikke hustruen tilbake før han har reist og kristnet Island. Askurs misjonsforsøk blir komiske og mislykkede, særlig fordi han bare har noen få timers opplæring i den kristne tro.

 Om filmen 

 Produksjon 
Filmen hadde et budsjett på 35 millioner kr. Den viktigste finansieringskilde var via de statlige fjernsynsselskaper i Norden. Filmen knekte økonomien til den norske filmprodusenten Filmeffekt AS. 

Filmen var i stor grad et fellesnordisk prosjekt. Produsent var norske Dag Alveberg, klipper var den svenske Sylvia Ingemarsson, scenograf var finske Ensio Suominen og komponist var danske Hans Erik Philip.

 Anmelderne 
VG gav den terningkast fem, mens Dagbladet gav den to. Aftenpostens Per Haddal var mest negativ og skrev at: «Nesten ustyrlig vilter vikingvisjon, både imponerende og pinlig». Han skrev videre at «"Den hvite viking" er tenkt som en drøyt fire timers TVserie. Av dette materialet har man klippet ut det mest ungdomsvennlige, så å si, til en kortere kinoversjon på to timer og ti minutter: Kjærlighetshistorien mellom Askur og Embla, eller åsatroens Adam og Eva, som her får spise av kunnskapsfrukten så saftspruten står.»

 Annet 
Filmen var Maria Bonnevies debutfilm. Hun var kun 16 år da filminnspillingen tok til. Bonnevie uttalte replikkene sine på islandsk, men stemmen ble i filmen dubbet av den islandske stemmeskuespilleren Steinunn Tórhallsdóttir.

En fire timer lang TV-versjon basert på samme opptak som filmen ble vist over fire episoder på NRK høsten 1992. 

Rollebesetning
Gottskálk Sigurðarson - Askur, den hvite vikingen  
Maria Bonnevie - Embla
Egill Ólafsson - Kong Olav
Tomas Norström - Biskop Thangbrandur
Helgi Skúlason - Thorgeir
Þorsteinn Hannesson - Godbrandur
Jón Tryggvason - Ketill
Bríet Héðinsdóttir - Hallbera
Gunnar Jónsson -  Gunnar
Hedda Kloster - Alfdis
Maria Sigurðardóttir - Abedissa Stella
Flosi Ólafsson - Runolfur 
Sveinn M. Eiðsson - Volondur 
Johannes Brost - Kolbeinn

 Referanser 

 Eksterne lenker 


Kategori:Filmer fra 1991
Kategori:Norske filmer fra 1990-årene
Kategori:Norske dramafilmer
Kategori:Norske eventyrfilmer
Kategori:Norske historiske filmer
Kategori:Islandske dramafilmer
Kategori:Historiske filmer
Kategori:Eventyrfilmer
Kategori:Islandskspråklige filmer
Kategori:Filmer om norsk historie
Kategori:Filmer satt i vikingtiden
Kategori:Filmer lagt til Island
Kategori:Filmer lagt til Norge
Kategori:Norske dramaserier
Kategori:Norske historieserier
Kategori:Norske miniserier
Kategori:Dramaserier
Kategori:Eventyrserier
Kategori:Historieserier
Kategori:Miniserier
Kategori:Norske TV-produksjoner fra 1990-årene
Kategori:Islandske TV-produksjoner fra 1990-årene